
Møte i programRÅDET for masterPROGRAMMET i Utdannings​​ledelse

Tid: Tirsdag 9. februar 2016 kl. 16–18.00
Sted: Rom 400 i NHA-bygget på Blindern.
Tilstede:
Eyvind Elstad
Kirsten Sivesind
Ellen Lysne
Eline Wiese
Yngvild Nilsen
Kristin Flood Strøm
Sahar Hassani

Dagsorden:
Sak 1/16 Utredning om mastertilbud innen utdanningsledelse og veiledning

Sak 2/16 Endring av karakterregel på UTLED4071, fra A-F til bestått/ikke bestått

Sak 3/16 Tilsynssensor

Sak 4/16 Tilbud til anbudskonkurranse Oslo kommune

Sak 5/16 NOKUTs studiebarometer


Eventuelt
Sak 1/16
Våren 2015 ble det gjort en utreding rundt et utvidet mastertilbud innen utdanningsledelse og veiledning.  Det ble i utredningen sett på faglige argumenter for et utvidet mastertilbud samt på administrative muligheter og utfordringer. Det ble skissert flere mulige måter å kombinere de to ulike studietilbudene på. Instituttsyret på ILS ga i sitt møte 8.9.2015 tilslutning til å gå videre med utredningsarbeidet.

Programrådet stiller seg positiv til et utvidet mastertilbud som  kombinerer utdanningsledelse og veiledning. Det foreslås å prøve en pilot med utvidet innpass for VEIL-studenter etter følgende modell: studenter som har fullført VEIL4005, VEIL4015 og VEIL4020 får innpass for UTLED4111 (år 1) og får dermed mulighet til å søke seg inn på Masterprogrammet i utdanningsledelse og begynne på UTLED4220 (år 2). For disse studentene vil delemnet UTLED4221 i UTLED4220 som omhandler erstattes av et eget delemne om ledelse. 
Programrådet anbefaler at denne modellen utprøves som pilot i 2 år. Etter pilotperioden vil man ha bredere grunnlag for å eventuelt ta en beslutning om å endre det eksisterende masterprogrammet slik at veiledning blir en integrert del i studieårene 2-4.
Sak 2/16

Eksamen i emnet UTLED4071 – Prosjektseminar med anvendt metode består av to elementer; en sluttrapport vedørende fordypningsprosjektet som teller 2/3, og en prosjektbeskrivelse for eget masterprosjekt som teller 1/3. I dag brukes karakterskalaen A-F. Faglærerne ønsker å endre dette til at man bruker karakterregel bestått/ikke bestått da det faglig sett er vanskelig å gi bokstavkarakterer på forarbeidet til masteroppgaven. 


Programrådet anbefaler at karakterregelen endres.


Sak 3/16


Førsteamanuensis Brit Ballangrud fra Høgskolen i Buskerud/Vestfold er ferdig med sin periode som tilsynssensor for Masterprogrammet i utdanningsledelse og Rektorutdanningen. I løpet av hennes periode og hennes forgjenger Thorbjørn Lunds periode har det blitt sett på UTLED4111, UTLED4220, UTLED4090 og Rektorutdanningen. Det er derfor ønskelig at ny tilsynssensor skal se på emnene UTLED4062 og UTLED4071, og spesielt sammenhengen i både innhold og dimensjonering mellom de to emnene med tanke på endringer i 2017. 
Programrådet anbefaler at det oppnevnes en tilsynssensor som har kompetanse innen metode og statistikk. 
Sak 4/16

ILS har levert tilbud til Utdanningsetaten i Oslo kommunes anbudskonkurranse om Master i skoleledelse. Eyvind Elstad informerte om innholdet i tilbudet etterfulgt av en kort runde med praktiske spørsmål. Da Ingvild Nilsen er tilsatt Utdanningsetaten deltok hun ikke i spørsmålsrunden.
Sak 5/16

Resultatene for NOKUTs studiebarometer for 2015 ble lagt frem i møtet. På grunn av lav svarprosent for fagfeltet utdanningsledelse er tallene for 2014 og 2015 slått sammen. Utdanningsledelse på ILS scoret 4.7 av 5 mulige poeng på helhetsinntrykk av kvalitet i studiet (mot 4.8 for 2014). Programrådet er svært fornøyd med resultatet, men identifiserte enkelte forbedringspunkter. Dette gjaldt spesielt på feltet som dreiet seg om studentenes mulighet til medvirkning. 
Foreslåtte tiltak: Bedre informasjon til studenter om deres mulighet til medvirkning, særlig om studentrepresentasjon i ansettelser og i programrådet.
Det var ingen saker til Eventuelt
Eyvind Elstad

